Document ID: 31996D0105

KOMISSION PÄÄTÖS,
tehty 29 päivänä tammikuuta 1996,
neuvoston direktiivissä 90/675/ETY säädettyyn eläinlääkintätarkastuksia koskevaan järjestelmään siirtymisen helpottamiseen tarvittavista uusista siirtymätoimenpiteistä (ETA:n kannalta merkityksellinen teksti) (96/105/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (1), sellaisena kuin se on viimeksi muutettuna direktiivillä 95/52/EY (2), ja erityisesti sen 30 artiklan,
sekä katsoo, että
direktiivissä 90/675/ETY valmistellaan yhteisöön kolmansista maista tuotavia tuotteita koskevaa uutta eläinlääkintätarkastusjärjestelmää,
komissio vahvisti päätöksissään 92/399/ETY (3) ja 92/571/ETY (4), sellaisina kuin ne ovat viimeksi muutettuina päätöksillä 95/55/EY (5) ja 95/417/EY (6), direktiivissä 90/675/ETY säädettyyn eläinlääkintätarkastuksia koskevaan uuteen järjestelmään siirtymisen helpottamista koskevia tiettyjä siirtymätoimenpiteitä; näiden toimenpiteiden toteuttaminen päättyy 1 päivänä helmikuuta 1996,
on tarpeen jatkaa direktiivillä 90/675/ETY käyttöön otetun järjestelmän asteittaista toteuttamista helpottavien uusien siirtymätoimenpiteiden soveltamista lyhyen aikaa,
siirtymätoimenpiteiden olisi mahdollistettava asteittainen siirtyminen kohti tunnistettavuustarkastusten ja fyysisten tarkastusten yhdenmukaistettuja tasoja, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Direktiivin 90/675/ETY 8 artiklan säännöksiä sovelletaan tuotteisiin, joista on tehty yhteisön päätöksiä, jotta voitaisiin laatia
- luettelo hyväksytyistä kolmansista maista,
- luettelo hyväksytyistä laitoksista (eläinten terveys ja kansanterveys), ja
- todistuksen malli (eläinten terveys ja kansanterveys).
2 artikla
1. Jäsenvaltioiden on tehtävä tunnistettavuustarkastukset samassa paikassa ja mahdollisuuksien mukaan samaan aikaan kuin fyysiset tarkastukset.
2. Direktiivin 90/675/ETY 8 artiklan 4 kohdassa tarkoitetuissa tapauksissa tunnistettavuus- ja fyysiset tarkastukset tehdään ennalta valitulla määräpaikan rajatarkastusasemalla edellyttäen, että tuotteita ei ole purettu tai että ne jälleenlastataan lentokoneesta tai aluksesta toiseen tulolentokentän tai -sataman tullialueella kuljetettavaksi ennalta valitulle määräpaikan rajantarkastusasemalle.
3 artikla
Jäsenvaltioiden on sovellettava direktiivin 90/675/ETY 8 artiklan 3 kohdan mukaisesti päätettyjä valvontatiheyttä koskevia määräyksiä välittömästi niiden tultua voimaan.
Näitä säännöksiä odotettaessa:
- jäsenvaltioiden on tehtävä tunnistettavuus- ja fyysisiä tarkastuksia alueellaan ennen 1 päivää heinäkuuta 1992 voimassa olleen toistuvuuden mukaisesti; tunnistettavuus- ja fyysisten tarkastusten tason asteittaista yhdenmukaistamista varten tarkastukset tehdään kuitenkin vähintään vastaavasti kahdelle ja viidelle prosentille komission päätöksen 94/360/EY (7) liitteessä I olevissa I ja II luokassa luetelluista tuotteista 1 päivään heinäkuuta 1996 saakka ja vastaavasti neljälle ja kymmenelle prosentille näiden luokkien osalta mainitusta päivämäärästä lähtien,
- jäsenvaltioiden on ilmoitettava ennen 15 päivää helmikuuta 1996 komissiolle ja muille jäsenvaltioille tarkastusten toistuvuus edellä mainituissa luokissa I ja II.
4 artikla
Tätä päätöstä sovelletaan 1 päivään tammikuuta 1997.
5 artikla
Tämä päätös on osoitettu kaikille jäsenvaltioille.
Tehty Brysselissä 29 päivänä tammikuuta 1996.

Labels: 3
17
5
6